section_heading: Vojna karijera
paragraph_text: U travnju 1901. postaje zapovjednikom inženjerije u Kotoru, da bi u listopadu 1903. bio imenovan zapovjednikom 2. bojne 102. pukovnije u Trentu. U međuvremenu je, u studenom 1902., promaknut u čin potpukovnika. U travnju 1904. postaje zapovjednikom bojne u Pragu, koju dužnost obnaša iduće tri godine, do travnja 1907., kada je imenovan zapovjednikom 25. pješačke pukovnije u Losoncu. Prije toga je, u studenom 1905., promaknut u čin pukovnika. U kolovozu 1911. je imenovan zapovjednikom tvrđave Trebinje, nakon čega je u studenom unaprijeđen u čin general bojnika.